CELEX: 22013D0132
Language: et
Date: 2013-06-14 00:00:00
Title: EMP Ühiskomitee otsus nr 132/2013, 14. juuni 2013 , millega muudetakse EMP lepingu protokolli nr 47 „Veinikaubanduse tehniliste tõkete kaotamise kohta”

28.11.2013   
            
            
               ET
            
            
               Euroopa Liidu Teataja
            
            
               L 318/34
            
         EMP ÜHISKOMITEE OTSUS
   
   nr 132/2013,
   14. juuni 2013,
   millega muudetakse EMP lepingu protokolli nr 47 „Veinikaubanduse tehniliste tõkete kaotamise kohta”
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 22. jaanuari 2013. aasta rakendusmäärus (EL) nr 52/2013, millega muudetakse nõukogu määruse (EÜ) nr 1234/2007 XIb lisa poolvahuveini, gaseeritud poolvahuveini ja puhastatud kontsentreeritud viinamarjavirde osas (1).
            
         
               (2)
            
            
               Käesolevas otsuses käsitletakse veiniga seotud õigusakte. Veini käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu protokolli nr 47 sissejuhatuse seitsmendas lõigus. Seetõttu ei kohaldata käesolevat otsust Liechtensteini suhtes,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu protokolli nr 47 1. liite punktile 8 (komisjoni määrus (EÜ) nr 1234/2007) lisatakse järgmine taane:
   
               „—
            
            
               
                  32013 R 0052: komisjoni rakendusmäärus (EL) nr 52/2013, 22. jaanuar 2013 (ELT L 20, 23.1.2013, lk 44).”
            
         Artikkel 2
   Rakendusmääruse (EL) nr 52/2013 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 15. juunil 2013 tingimusel, et EMP ühiskomiteele on edastatud kõik EMP lepingu artikli 103 lõike 1 kohased teated (2).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 14. juuni 2013
      
         
            EMP ühiskomitee nimel
         
         
            eesistuja
         
         Gianluca GRIPPA
         
      
   
   
      (1)  ELT L 20, 23.1.2013, lk 44.
   
      (2)  Põhiseadusest tulenevaid nõudeid ei ole nimetatud.